ટીના અને બ્રાયન હાઇકિંગ પર ગયા હતાં કે અચાનક તે બેહોશ થઇને પડી ગઇ. તેના હ્રદયે કામ કરવાનું બંધ કરી દીધું હતું. તેની આંખ ખુલી હતી અને તેના શરીરમાં કોઇ પ્રકારનું હલનચલન થતું ન હતું. બ્રાયને ટીનાના ધબકારા પાછા લાવવા માટે તેને સીપીઆર (મેનુઅલી શોક) આપ્યો. હ્રદયે કામ કરવાનું શરૂ કર્યું, પરંતુ ફરી અટકી ગયું. થોડીવારમાં જ પેરામેડિક્સની ટીમ ત્યાં પહોંચી ચૂકી અને તેઓ ટીનાનું હાર્ટ રિસ્ટાર્ટ કરવાની કોશિશ કરી રહ્યા હતાં. ટીનાના હ્રદયના ધબકારા જવા અને પાછા આવવાનો સિલસિલો આવી જ રીતે પાંચવાર ચાલ્યો.